***Csongrád Város Polgármesterétől*** „M”

**Száma**: Szo/55-9/2022

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2022. június 30-ai ülésére**

**Tárgy:** Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására.

Tisztelt Képviselő-testület!

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítása szükséges a bölcsődei ellátás gondozási díjának és a gyermekétkeztetés intézményi térítési díjának meghatározása miatt.

A térítési díj megállapításának jogszabályi hátteréül a gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 146-151. §-a és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és igénylésükhöz felhasználható bizonyítékokról szóló 328/2011 (XII.29.) Korm. rendelet (a továbbiakban: Kormányrendelet) térítési díjra vonatkozó rendelkezései szolgálnak.

A fenntartó feladata az intézményi térítési díjak meghatározása. **Az intézményi térítési díj** a Gyvt. 147. § (1) bekezdése értelmében **a szolgáltatási önköltség és a központi költségvetésről szóló törvényben biztosított támogatás különbözete.**

A szolgáltatási önköltséget tárgyévre tervezett adatok alapján tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják. A fenntartó az intézményi térítési díjat a kiszámított térítési díjnál eltérően alacsonyabb összegben is meghatározhatja.

A kormányrendelet 5. § (2) bekezdése értelmében az intézményi térítési díjat és a személyi térítési díjat az 1 és 2 forintos címletű érme bevonása következtében szükséges kerekítés szabályairól szóló 2008. évi III. tv. 2. §-ának megfelelő módon kerekítve kell meghatározni.

A kerekítés szabálya a következő:

*a)*0,01 forinttól 2,49 forintig végződő összegeket lefelé, a legközelebbi 0;

*b)*a 2,50 forinttól 4,99 forintig végződő összegeket felfelé, a legközelebbi 5;

*c)*az 5,01 forinttól 7,49 forintig végződő összegeket lefelé, a legközelebbi 5;

*d)*a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.

A Kormány az élet és a vagyonbiztonságot veszélyeztető tömeges megbetegedést okozó humánjárvány (koronavírus) következményeinek elhárítása, a magyar állampolgárok egészségének és életének megóvása érdekében 2020. március 11-én első alkalommal, majd 2020. november 4-én újból veszélyhelyzetet hirdetett ki Magyarországon, mely folyamatosan meghosszabbításra került 2022.05.31. napjáig.

A veszélyhelyzettel összefüggő átmeneti szabályokról szóló 2021. évi XCIX. törvény 147.§-a az alábbiak szerint szabályozta a veszélyhelyzet ideje alatt a térítési díjak meghatározásának, emelésének szabályait:

**„147. §**(1) A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló [603/2020. (XII. 18.) Korm. rendelet](https://optijus.hu/optijus/lawtext/A2000603.KOR/tvalid/2022.6.1./tsid/) [a továbbiakban: [603/2020. (XII. 18.) Korm. rendelet](https://optijus.hu/optijus/lawtext/A2000603.KOR#sid)] hatálybalépésének napjától **2022. június 30. napjáig** - a (3) és (4) bekezdésben foglalt kivétellel -

*a)*a helyi önkormányzat,

***b)*a helyi önkormányzat által fenntartott**

***ba)*költségvetési szerv,**

*bb)*nonprofit szervezet,

*bc)*egyéb szervezet,

*c)*a helyi önkormányzat többségi tulajdoni részesedésével működő gazdasági társaság,

*d)*a helyi önkormányzat többségi tulajdoni részesedésével működő gazdasági társaság által alapított gazdasági társaság,

*e)*a képviselő-testület feladatkörébe tartozó közszolgáltatás ellátására szerződéssel rendelkező, [a polgári perrendtartásról szóló törvény](https://optijus.hu/optijus/lawtext/A1600130.TV#sid) szerinti gazdálkodó szervezet

**által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak a**[**603/2020. (XII. 18.) Korm. rendelet**](https://optijus.hu/optijus/lawtext/A2000603.KOR#sid)**hatálybalépését megelőző napon hatályos és alkalmazandó mértéke.”**

A fenti rendelkezések értelmében a térítési díjak emelésére az elmúlt két évben nem került sor, a 2020.04.01. napjától hatályos díjak vannak jelenleg is érvényben.

**A., Bölcsődei gondozási díj meghatározása:**

A Gyvt. 147.§ (2) bekezdése értelmében a fenntartó a bölcsőde esetében kiszámolja az intézményi térítési díjat, melyet külön kell meghatározni a gyermek gondozására és külön az gyermekétkeztetésre vonatkozóan.

Amennyiben a fenntartó úgy dönt, hogy nem kér a gondozásért térítési díjat, abban az esetben is ki kell számolni a gondozási intézményi térítési díjat. Ha a fenntartó nem kíván térítési díjat szedni a gondozásért, akkor az intézményi térítési díjat 0 Ft-ban kell meghatározni a gondozás esetén és ezt az önkormányzati rendeletben dokumentálni kell.

Az intézményi térítési díj meghatározásának azért van relevanciája, mert a fenntartónak tudnia kell, hogy a bölcsőde milyen költségeket, kiadásokat jelent.

**A bölcsődében a gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete. Az élelmezés nyersanyagköltsége meghatározásakor az általános forgalmi adóval növelt összeget kell figyelembe venni.** (Kormányrendelet 9. § (1) bekezdés).

**Templom utcai „Mesevár” Bölcsőde:**

**Széchenyi úti „Kuckó-mackó” Bölcsőde:**

* Engedélyezett férőhely összesen: 75 fő
* Naptári napok száma: 230
* 2022.évi összes tervezett önköltség: 113.860.600 Ft
* Önköltség 1 főre vetítve: 1.518.141 Ft
* Önköltség 1 napra vetítve: 113.860.600 Ft : 230nap : 75fő = 6.001/fő/nap
* 2022. évi normatíva: 75.230.000 Ft
* Normatíva 1 főre vetítve: 1.003.067 Ft
* Normatíva 1 napra vetítve: 75.230.000 Ft:230nap:75fő=4.361Ft
* Élelmezés nyersanyagköltségének ÁFÁ-val növelt összege: 830Ft/fő/nap
* **A gondozás térítési díjának meghatározása 1 napra**: 6.001Ft – 4.361Ft – 830Ft =810 Ft/fő/nap

**A bölcsődékben a gondozási díj bevezetését továbbra sem javaslom.**

**B., Gyermekétkeztetés intézményi térítési díjának meghatározása:**

A gyermekétkeztetés intézményi térítési díjának alapja a Gyvt. 151. § (3) bekezdés értelmében az élelmezés nyersanyagköltségének az egy ellátottra jutó napi összege. A 37/2014. (IV.30.) EMMI rendelet meghatározza a napi energia szükségletet, és részletesen szabályozza a naponta biztosítandó élelmiszerek körét.

A nyersanyagok, alapanyagok ára az elmúlt időszakban jelentősen megnövekedett. A kiskereskedelemben érvényes árstop, amely az alapvető élelmiszerekre vonatkozik az intézmények esetében nem érvényes. A gabona árának emelkedése a kenyér és péksütemények drasztikus ár emelkedését eredményezte. A beszállítók fél éven belül háromszor emelték áraikat.

A kenyeret jelenleg kilónként 436 Ft-tól 471 Ft-ig tudja beszerezni a Gazdasági Ellátó Szervezet. A péksütemények ára két év alatt megduplázódott. Az étolaj 1.243 Ft/l, a kristálycukor 329 Ft/kg. A húsok ára is folyamatos emelkedést mutat.

Mindezek miatt szükséges és indokolt az áremelés. Az intézmény 2022-ben igazodva az áremelkedésekhez, valamint a minimálbér és a garantált bérminimum növekedéséhez, egységesen 25% -al kívánja megemelni az intézményi térítési díjakat.

**Javaslom, hogy 2022. augusztus 01. napjától - a fentiekre figyelemmel - egységesen 25 %-os emeléssel kerüljön megállapításra a gyermekétkeztetés térítési díja.**

**Gyermekétkeztetés intézményi térítési díjainak alakulása:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2020.04.01. napjától jelenleg is érvényes térítési díjak (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 112 | 142 | - | - | 148 | 188 | 182 | 230 |
| Tízórai | 91 | 115 | 98 | 124 | 98 | 124 | - | - |
| Ebéd | 229 | 291 | 235 | 298 | 291 | 370 | 389 | 494 |
| Uzsonna | 91 | 115 | 98 | 124 | 98 | 124 | - | - |
| Vacsora | - | - | - | - | 228 | 290 | 274 | 347 |
| Összesen | 523 | 663 | 431 | 546 | 863 | 1.096 | 845 | 1.071 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.08.01. napjától javasolt térítési díjak (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 140 | 178 | - | - | 185 | 235 | 228 | 288 |
| Tízórai | 114 | 144 | 123 | 155 | 123 | 155 | - | - |
| Ebéd | 286 | 364 | 294 | 373 | 364 | 463 | 486 | 618 |
| Uzsonna | 114 | 144 | 123 | 155 | 123 | 155 | - | - |
| Vacsora | - | - | - | - | 285 | 363 | 343 | 434 |
| Összesen | 654 | 830 | 540 | 683 | 1.080 | 1.371 | 1.057 | 1.340 |

Egyre több az érzékeny gyermek, sokfajta, sokrétű diétát kell biztosítania az intézménynek. Az érzékeny étkezésben használt alapanyagok árai jelentősen drágábbak, mint a normál étkezés alapanyagai.

Az intézmény szeretné javasolni, hogy a speciális étrend esetében legyen lehetőség egyedi díj megállapítására, hogy minden diéta esetében egységesen magasabb térítési díjat tudjanak megállapítani.

**Mindezek alapján javaslom diétás étkezés térítési díj bevezetését 2022. augusztus 01. napjával az alábbiak szerint:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.08.01. napjától javasolt diétás étkezés térítési díjai (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 161 | 205 | - | - | 213 | 270 | 262 | 331 |
| Tízórai | 131 | 166 | 141 | 178 | 141 | 178 | - | - |
| Ebéd | 329 | 419 | 338 | 429 | 419 | 532 | 559 | 711 |
| Uzsonna | 131 | 166 | 141 | 178 | 141 | 178 | - | - |
| Vacsora | - | - | - | - | 328 | 417 | 394 | 499 |
| Összesen | 752 | 956 | 620 | 785 | 1.241 | 1.575 | 1.215 | 1.541 |

A jogalkotásról szóló törvény szerint a jogszabály előkészítője a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, az önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell. A hatásvizsgálat során vizsgálni kell:

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

* + - 1. **A rendelet-tervezet társadalmi, gazdasági költségvetési hatásai:**

A képviselő-testület meghatározza a személyes gondoskodást nyújtó gyermekvédelmi alapellátások fizetendő térítési díjait, amelyek ellenében a gyermekes családoknak segítségnyújtásáról gondoskodik.

* 1. Rendelet-tervezet módosítás környezeti és egészségügyi következményei:

A rendelet-tervezet a gyermekek családban történő nevelésének elősegítéséhez, veszélyeztetettségének megelőzéséhez és megszüntetéséhez hozzájárul.

* 1. Tervezett rendelet módosítás adminisztratív terheket befolyásoló hatásai:

A tervezett rendelet minimális adminisztratív többletterhet jelent.

* + - 1. **Jogszabály megalkotásának szükségessége, a rendeletalkotás elmaradásának várható következményei:**

Magasabb rendű jogszabályokkal való összhang megteremtése.

* + - 1. **A rendelet alkalmazásához szükséges személyi, szervezeti, tárgyi és pénzügyi feltételek:**

Nem igényel többletfeltételt az eddigiekhez képest, mivel a személyi, szervezeti, tárgyi és pénzügyi feltételek biztosítottak.

Kérem a Tisztelt Képviselő-testületet, hogy az előterjesztést vitassa meg és hozza meg döntését „ A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról” szóló 15/2015. (VI.19.) önkormányzati rendelet módosításáról.

Csongrád, 2022.06.21.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI. 19.)önkormányzati rendelet módosításáról**

Csongrád Városi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 29. § (2) bekezdésében kapott felhatalmazása alapján, az Alaptörvény 32. cikk (1-2) bekezdésében, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 2. § (1) bekezdésében, a jogalkotásról szóló 2010. évi CXXX. törvény 6. §-ában, valamint Magyarország helyi önkormányzatairól szóló 2011.évi CLXXXIX. TV. 13. § (1) bekezdés 8. pontjában meghatározott feladatkörében eljárva, a következőket rendeli el:

**1. §**

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2022. augusztus 1-jén lép hatályba.

Végső előterjesztői indokolás

A koronavírus-világjárvány nemzetgazdaságot érintő hatásának enyhítése érdekében*,*a helyi önkormányzat által fenntartott költségvetési szerv által nyújtott szolgáltatásért végzett tevékenységért megállapított díj mértékét 2022. június 30. napjáig nem lehetett megemelni.

Az elmúlt időszakban bekövetkezett globális nyersanyagárak, szállítási költségek megemelkedése, a kialakult inflációs helyzet indokolttá teszi az étkezési térítési díjak emelését.

|  |  |
| --- | --- |
| Bedő Tamás sk. polgármester | Dr. Juhász László sk. jegyző |

*1. melléklet*

**Intézményi térítési díjak**

1.

|  |  |  |  |  |
| --- | --- | --- | --- | --- |
| Szolgáltatás:  Bölcsődei ellátás gondozási díj | 2022. évi tervezett önköltség (Ft) | 2022.évi normatíva (Ft) | Intézményi térítési díj számított napi összege Ft/fő | Fenntartó döntése: 2018. évi intézményi térítési díj napi összege Ft/fő |
| * **- Templom utcai**   **„Mesevár” Bölcsőde**   * **- Széchenyi úti**   **„Kuckó-mackó” Bölcsőde** | 113.860.600 | 75.230.000 | 810 | 0 |

2. **Gyermekétkeztetés intézményi térítési díja (Ft/fő/nap)**

|  |  |  |  |
| --- | --- | --- | --- |
|  | | **Normál étkezés** | **Diétás étkezés** |
| **Bölcsőde** | Reggeli  Tízórai  Ebéd  Uzsonna  **Összesen:** | 140 Ft  114 Ft  286 Ft  114 Ft  **654 Ft** | 161 Ft  131 Ft  329 Ft  131 Ft  **752 Ft** |
| **Óvoda** | Tízórai  Ebéd  Uzsonna  **Összesen:** | 123 Ft  294 Ft  123 Ft  **540 Ft** | 141 Ft  338 Ft  141 Ft  **620 Ft** |
| **Általános Iskola** | Reggeli  Tízórai  Ebéd  Uzsonna  Vacsora  **Összesen:** | 185 Ft  123 Ft  364 Ft  123 Ft  285 Ft  **1.080 Ft** | 213 Ft  141 Ft  419 Ft  141 Ft  328 Ft  **1.241 Ft** |
| **Középiskola** | Tízórai  Ebéd  Vacsora  **Összesen:** | 228 Ft  486 Ft  343 Ft  **1.057 Ft** | 262 Ft  559 Ft  394 Ft  **1.215 Ft** |

A gyermekétkeztetés intézményi térítési díja az **ÁFÁT nem tartalmazza**.